अगाडिको आवरण पृष्ठ

साना साना नानी

लेखकः बिमला मोक्तान

तह ५, कक्षा २

नेपाली

१

कक्षा २ मा पढ्छौ हामी,

साना साना नानी।

कक्षा सधैं सफा गर्ने, परिसक्यो बानी।

२

सबैभन्दा सुन्दर छ,

विद्यालय हाम्रो।

बगैंचामा सजेका छन्,

फूलै फूल राम्रो।

३

कहिलेकाहिँ बगैंचामा पानी पनि हाल्छौँ।

विद्यालयका फोहोर जति खाडलमा फाल्छौँ।

४

गुरूआमा भन्नु हुन्छ,

साना साना नानी  ।

पढी लेखी बन्नु अरे,

हामी सबै ज्ञानी।

५

चित्रहरू कोर्छौँ हामी,

रङ्ग पनि भर्छौँ।

आफ्नो किताब कापीको,

आफैँ जतन गर्छौँ।

६

टिफिनको समयमा,

खाजा खान्छौँ हामी।

खेल्छन्, कुद्छन्, रमाउँछन् सबै साना नानी।

७

कोरीबाटी सफा भई,

विद्यालय जान्छौँ।

भिन्न भिन्न खेलकुदमा,

सहभागी हुन्छौँ।

८

कहिले हुन्छ आमा भेला,

कहिले हुन्छ खेल।

चट्ट कपाल मिलाउँछु,

लगाई लगाई तेल।

९

दिसा पिसाब गर्नलाई

चर्पी जानुपर्छ।

सफा सुग्घर भएमा,

रोग सबै भाग्छ।

१०

पढ्छौँ, लेख्छौँ मिलेर,

साना साना नानी ।

हामी सबै भएका छौँ,

एकदमै ज्ञानी।

शीर्षक पृष्ठ

साना साना नानी

Images on pages Front Cover, ६ by Jean-Marie Boayaga, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १, ३, ४, ५, ७, ८, १० by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ९ by © 2019 Non Formal Education Center of Nepal.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End